SA'ner wat Londense magies vol hou benoem vir toekenning | Maroela Media
SA'ner wat Londense magies vol hou benoem vir toekenning
Jana Meyer, 'n boorling van Pretoria wat die afgelope 12 jaar in Londen woon, is onlangs genomineer vir 'n toekenning wat jaarliks deur die Suid-Afrikaanse Besigheidskamer toegeken word.
Meyer se maatskappy, The South African Food Company, vervaardig tradisioneel Suid-Afrikaanse geregte soos bobotie met geelrys, wors met chakalakasous, en frikkadelle, en verpak en bemark dit op Britse bodem. Vir dié inisiatief is sy benoem as Innoveerder van die Jaar in die kamer se Besigheidstoekennings vir 2012.
Om vir dié toekenning in aanmerking te kom, moet die kandidaat 'n Suid-Afrikaner wees wat in Brittanje woonagtig is. Meyer is die enigste Afrikaanssprekende én vrou in haar kategorie en spook sake teen vier ander finaliste uit.
"As Suid-Afrikaners hier in Londen kuier, hoor mens gereeld opmerkings soos 'Ek mis geurige Maleisiese bobotie' of 'Ek sal nou enigiets gee vir pap en wors'. Met hierdie onderneming wil ek nie net die Suid-Afrikaners bedien nie – ek wil ook die Britte bekend stel aan die geurige, ryk verskeidenheid van ons kookkuns. Ek wil vir die wêreld wys dat Suid-Afrikaanse kos uit veel meer as biltong bestaan," sê sy.
Die smaaklike, klaargemaakte etes word op die tweede Donderdag van elke maand by klante se voordeur afgelewer – net betyds vir die naweek se huistoeverlang. Klante kan ook porsiegroottes volgens hul behoeftes kies.
Meyer, wie se nooiensvan Verwoerd is, is 'n kleinkind van dr. HF Verwoerd. Die wenner sal op 28 November tydens 'n spoggeleentheid by die Suid-Afrikaanse Hoë Kommissie in Trafalgar Square aangekondig word.
Ondersteun vir Jana Meyer as die enigste Afrikaanssprekende kandidaat deur vir haar hier te stem. Elke kommentaar wat onder haar profiel gelaat word, tel as 'n stem.
Vermoorde dominee se vrou kritiek ná aanval
Skildery van Picasso se minnares haal $41,5 miljoen
Jana – doen so voort! Ons is trots op almal wat die klultuur die vreemde indra. Anneke Breed van Bokkies BIltong doen dieselfde hier in Barrie, Ontario, Kanada. Sy maak haar eie droe en boerewors, chakalaka hamburgers, biltong, beesstert, koeksisters, melktert en bobotie en cater gereeld by funksies waar sy skaap en vark op die spit braai en die Kanadese word ook bekendsetel aan Suid-Afrikaanse kruideniersware in die winkel. Expats van SA, Malawi, Zim en elders in Afrika en vanoor die hele provinsie klok gereeld in en dit voel soos 'n stukkie van Afrika in die vreemde. Daar is Kanadese… Lees meer »
Jy is 'n inspirasie vir ons almal! Wat 'n wonderlike idee! Jy het ons stem verseker, jou trots maker!!
Great idea and you seem like a mover and shaker who can get things done! Good luck!
Familie van Stellenbosch
Ons is baie trots op jou, Jana. Wys die klomp Engelse wat regte kos is!!
Geluk Jana, met die pragtige onderneming! Alle voorspoed met die bekendstelling van ons heerlike kos aan die Engelse!